একটি পৌরাণিক উপাখ্যান অনুসারে, শিব ধনুর্ধর বেশে "ত্রিপুর" নামে অসুরদের তিনটি দুর্গ ধ্বংস করেন। এই কারণে শিবের অপর নাম "ত্রিপুরান্তক" (সংস্কৃত: "त्रिपुरान्तक")।

শিবের এই নামটির একটি দার্শনিক ব্যাখ্যাও রয়েছে। পণ্ডিতগণ মনে করেন মানবদেহ তিন প্রকার - "স্থূল শরীর" বা বহিঃস্থ দেহ, "সূক্ষ্ম শরীর" বা মন এবং "কারণ শরীর" বা আত্মার চৈতন্যময় রূপ। এই তিন শরীরকে একত্রে "ত্রিপুর" বলা হয়। ত্রিপুরান্তক বেশে শিব মানব সত্ত্বার এই ত্রিমুখী অস্তিত্বের ধ্বংস ও বিলোপ ঘটিয়ে মানবকে পরমসত্ত্বার সঙ্গে লীন হতে সহায়তা করেন। এই বেশে তিনি মায়া ও অজ্ঞানকে ধ্বংস করে পরম চৈতন্যের সঙ্গে মানুষের মিলন ঘটান।

দক্ষিণামূর্তি
ধ্বংসকর্তা ও মঙ্গলময় সত্ত্বা
শিবের বিভিন্ন নাম
ত্রিপুরান্তক